ടാറ്റയില് ജോലി നല്കാമെന്ന് വാഗ്ദാനം: പണം തട്ടിയ കേസില് പത്തുപേര് അറസ്റ്റില് മുംബൈ: താനെയില് തൊഴില് വാഗ്ദാനം നല്കി പണം തട്ടിയ കേസില് പത്ത് പേരെ അറസ്റ്റ് ചെയ്തു.ടാറ്റ മോട്ടോര്സ് കമ്ബനിയില് തൊഴില് നല്കാമെന്ന് പറഞ്ഞു കബളിപ്പിച്ച് 23.83 ലക്ഷം രൂപ തട്ടിയ കേസിലാണ് അറസ്റ്റ്.കല്വ പോലീസാണ് പ്രതികളെ അറസ്റ്റ് ചെയ്തത്. മകന് ജോലി നല്കാമെന്ന പറഞ്ഞ് 52 രണ്ടുകാരിയെ സംഘം കബളിപ്പിക്കുയായിരുന്നുവെന്ന് പോലീസ് വ്യക്തമാക്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 2020 ഓഗസറ്റിലാണ് കേസിനാസ്പദമായ സംഭവം.മാനവ വിഭവശേഷി വകുപ്പില് നിന്നാണെന്ന് പറഞ്ഞ സംഘം ടാറ്റ മോട്ടോര്സില് മകന് ജോലി നല്കുമെന്ന ഉറപ്പ് നല്കി. തുടര്ന്ന് പ്രൊസസിങ്ങ് ഫീസെന്നും മറ്റും പറഞ്ഞ് സ്ത്രീയില് നിന്ന് വന് തുക കൈക്കലാക്കുകയായിരുന്നു.ഒരു വര്ഷത്തിലേറയായി മെബൈല് വാലറ്റ് വഴിയാണ് പണം കൈമാറിയിരുന്നത്. ജോലി നല്കുന്നത് സംബന്ധിച്ച പല കാരണങ്ങള് പറഞ്ഞാണ് ഓരോ തവണയും സംഘം പണം ആവശ്യപ്പെട്ടിരുന്നതെന്ന് സ്ത്രീയുടെ പരാതിയില് പറയുന്നു. കഴിഞ്ഞ ദിവസം സമാന രീതിയില് വ്യാജ തൊഴില് വാഗ്ദാനം ചെയ്ത് പണം തട്ടിയ സംഘത്തെ മുംബൈ പോലീസ് അറ്സ്റ്റ് ചെയ്തിരുന്നു. വെബ് സൈറ്റുകളിലൂടെ ജോലി വാഗ്ദാനം ചെയ്യുകയും തുടര്ന്ന് ജോലി നല്കുന്നതിനായി പണം ആവശ്യപ്പെടുന്നതുമാണ് തട്ടിപ്പിന്റെ രീതി. പണം കൈക്കലാകുന്നതോടെ തൊഴില് അന്വേഷകരെ കബളിപ്പിച്ച് സംഘം കടന്നു കളയും. ഇത്തരത്തില് തൊഴില് വാഗ്ദാനം ചെയ്ത് വന് തുക കൈക്കലാക്കുന്ന സംഘങ്ങള് ഇടക്കാലത്തായി വീണ്ടും സജീവമാകുന്നുണ്ടെന്ന് കവാല പോലീസ് വ്യക്തമാക്കി. കൊറോണ മഹാമാരി ഉണ്ടാക്കിയ പ്രതിസന്ധി മൂലം തൊഴില് നഷ്ടപ്പെട്ടവരാണ് ഇത്തരം ചതിക്കുഴികളില് വീഴുന്നവരിലേറെയും.